The Negro Soldier
<s>The Negro Soldier () je američki crno-bijeli igrano-dokumentarni film snimljen 1944. godine u režiji Stuarta Heislera i produkciji Franka Capre.</s><s>Napravljen je po narudžbi američkog Ministarstva rata u jeku Drugog svjetskog rata u propagandne svrhe, pri čemu mu je originalna svrha bila potaći američke crnce da se priključe tada još uvijek rasno segreriranoj vojsci.</s><s>Kao okvir filma predstavlja igrani segment koji se događa u jednoj crnačkoj crkvi prilikom službe, gdje se okupljenoj kongregaciji obraća crni oficir američke vojske i drži govor o važnosti sudjelovanja u ratu.</s><s>U filmu se potom koriste dokumentarne snimke i drugi materijali koji govore o važnoj ulozi koju su crnci imali u historiji SAD, odnosno njihovim kulturnim, naučnim i sportskim dostignućima, te se nasuprot tome prikazuje rasistička nacistička ideologija tadašnje Njemačke sa kojom je SAD bila u ratu.</s><s>Film je ispočetka prikazivan isključivo crnim trupama kao dio obuke, a kasnije su ga gledali i bijeli vojnici.</s><s>Capra je, ohrabren rezultatima anketa među crnom i bijelom publikom, ishodio da se prikaže i civilnim gledateljima, ali tamo nije imao uspjeha.</s>

<s>Izvori</s>

<s>Vanjske veze 
 
 
 
 The Negro Soldier the film, available at PublicDomainFlicks</s>

<s>Američki filmovi
Ratni filmovi
Dokumentarni filmovi
Propagandni filmovi
Filmovi o Drugom svjetskom ratu
Authority control 2</s>

